pythainlp/thaigov-v2-corpus-22032023 huggingface dataset:
วันจันทร์ที่ 11 มกราคม 2564
คกก. กองทุนพัฒนาสื่อปลอดภัยและสร้างสรรค์ ประกาศขยายระยะเวลาเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนฯ ปี 64
คกก. กองทุนพัฒนาสื่อปลอดภัยและสร้างสรรค์ ประกาศขยายระยะเวลาเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนฯ ปี 64
วันนี้ (11 ม.ค. 64) เวลา 13.30 น. ณ ห้องประชุม 301 ตึกบัญชาการ 1 ทำเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 1/2564 ผ่านทางระบบการประชุมทางไกล (Teleconference) โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมประชุมด้วย โดยที่ประชุมได้พิจารณาปรับแผนการดำเนินงาน แผนการเงินและงบประมาณ ประจำปีงบประมาณ 2564 โดยมีกิจกรรมและงบประมาณบางส่วนที่จำเป็นต้องปรับเพื่อให้การดำเนินงานเป็นไปอย่างมีประสิทธิภาพ บรรลุวัตถุประสงค์และนโยบายของคณะกรรมการกองทุนฯ ทั้งเห็นชอบให้ยกเลิกโครงการ ปรับลดและเพิ่มวงเงินงบประมาณ พร้อมเห็นชอบโครงการที่ขอดำเนินการใหม่ด้วย
โอกาสนี้ ที่ประชุมยังได้มีการพิจารณา (ร่าง) ประกาศคณะกรรมการกองทุนพัฒนาสื่อปลอดภัยและสร้างสรรค์ เรื่อง การเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ ประจำปี 2564 ซึ่งได้มีการกำหนดกลุ่มเป้าหมาย 3 ประเภท ได้แก่ 1) ทุนประเภทเปิดรับทั่วไป (Open Grant) เป็นการเปิดรับข้อเสนอโครงการหรือกิจกรรมในหัวข้ออิสระ โดยมีกลุ่มเป้าหมายเฉพาะ ได้แก่ กลุ่มเด็กและเยาวชน กลุ่มผู้สูงอายุ กลุ่มคนพิการและผู้ด้อยโอกาส และกลุ่มประชาชนทั่วไป 2) ทุนประเภทยุทธศาสตร์ (Strategic Grant) เปิดรับข้อเสนอโครงการหรือกิจกรรมตามกรอบวบวงเงินและประเด็นเฉพาะ ดังนี้ ข้อเสนอโครงการขนาดใหญ่ L (กำหนดประเด็นเฉพาะ 1 ประเด็น คือ ภาพยนตร์เสริมสร้างความรักชาติ) ข้อเสนอโครงการขนาดกลาง M (กำหนดประเด็นเฉพาะ 4 ประเด็น ได้แก่ การเรียนรู้สิทธิและหน้าที่ของความเป็นพลเมือง การสร้างเสริมความสัมพันธ์ในครอบครัว การสร้างจิตสำนึกผ่านการเรียนรู้ประวัติศาสตร์ไทย และการสร้างความสามัคคีของคนในชาติ) และข้อเสนอโครงการขนาดเล็ก S (กำหนดประเด็นเฉพาะ 5 ประเด็น ได้แก่ การทำนุบำรุงสถาบันหลักของชาติ การสร้างสื่อเพื่อส่งเสริมให้เกิดความเท่าเทียมในสังคม วัฒนธรรมกับการสร้างมูลค่าเพิ่มทางเศรษฐกิจ การสร้างสื่อเพื่อเชิดชูบุคคลที่ทำความดี และโทษและความเสี่ยงของสื่อออนไลน์) และ 3) ทุนประเภทความร่วมมือ (Collaborative Grant) สำหรับผู้ขอรับการสนับสนุนที่เป็นภาคีเครือข่ายหรือผู้ผลิตสื่อที่เป็นนิติบุคคลซึ่งมีประสบการณ์หรือผลงานเป็นที่ประจักษ์อย่างไรก็ตาม จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) รอบใหม่ ทำให้กรอบระยะเวลาการจัดสรรทุนสำหรับปีงบประมาณ 2564 ต้องเปลี่ยนแปลงไป ดังนี้
- 11-17 ม.ค. 64 แถลงข่าว/ชี้แจง การประกาศเปิดรับทุนผ่านช่องทางต่าง ๆ
- 18 ม.ค. - 17 ก.พ. 64 เปิดรับข้อเสนอโครงการผ่านระบบออนไลน์
- 9-23 ก.พ. 64 สำนักงานตรวจสอบความถูกต้องของเอกสาร
- 24 ก.พ. - 9 เม.ย. 64 ประชุมคณะทำงานพิจารณากลั่นกรองโครงการ
- 10-29 เม.ย. 64 ประชุมคณะอนุกรรมการกลั่นกรองและพัฒนาโครงการเพื่อพิจารณาผลการกลั่นกรองจากคณะทำงานฯ/ประชุมคณะอนุกรรมการบริหารกองทุนฯ เพื่อพิจารณาอนุมัติ/ประชุมคณะกรรมการกองทุนฯ เพื่อทราบ
- 30 เม.ย. 64 ประกาศผลการอนุมัติโครงการ ทั้งนี้ คาดว่าจะสามารถทำสัญญาและเบิกจ่ายเงินงวดที่ 1 ได้ภายในเดือนพฤษภาคม
---------------------------
กลุ่มประชาสัมพันธ์และเผยแพร่
สำนักโฆษก
วันจันทร์ที่ 11 มกราคม 2564
สธ. ย้ำไม่แนะนำประชาชนซื้อชุดตรวจ Rapid Test ใช้เอง หวั่นแปรผลผิด แพร่เชื้อให้ผู้อื่นไม่รู้ตัว
กระทรวงสาธารณสุข ย้ำชุดตรวจเร็ว ต้องได้รับอนุญาตจาก อย. จำหน่ายเฉพาะในสถานพยาบาล ตรวจและแปลผลโดยบุคลากรทางการแพทย์เท่านั้น เป็นการตรวจหาภูมิคุ้มกันโควิด 19 ไม่ใช่การตรวจเพื่อหาผู้ติดเชื้อ อาจแปรผลผิด แพร่เชื้อให้ผู้อื่นโดยไม่รู้ตัว หากพบจำหน่ายช่อ
กระทรวงสาธารณสุข ย้ำชุดตรวจเร็ว ต้องได้รับอนุญาตจาก อย. จำหน่ายเฉพาะในสถานพยาบาล ตรวจและแปลผลโดยบุคลากรทางการแพทย์เท่านั้น เป็นการตรวจหาภูมิคุ้มกันโควิด 19 ไม่ใช่การตรวจเพื่อหาผู้ติดเชื้อ อาจแปรผลผิด แพร่เชื้อให้ผู้อื่นโดยไม่รู้ตัว หากพบจำหน่ายช่องทางออนไลน์แจ้งสำนักงานสาธารณสุขจังหวัด หรือ อย. ทันที
วันนี้ (11 มกราคม 2564) ที่ศูนย์แถลงข่าวโรคติดเชื้อไวรัสโคโรนา 2019 นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงข่าวประเด็นการตรวจวินิจฉัยการติดเชื้อโคโรนาไวรัส 2019ทางห้องปฏิบัติการ ว่า ขณะนี้ ประชาชนมีความกังวล อยากทราบว่าตนเองติดเชื้อหรือไม่ จึงหาซื้อชุดตรวจเร็วมาตรวจด้วยตนเอง ซึ่งไม่แนะนำให้ซื้อมาตรวจ เนื่องจากไม่ใช่การตรวจทั่วไปเพื่อดูว่ากำลังติดเชื้อหรือไม่ แต่เป็นการตรวจว่ามีภูมิคุ้มกันต่อโรคโควิด 19 อาจได้ผลบวกและผลลบลวง หากตรวจแล้วได้ผลเป็นลบ และเข้าใจว่าตัวเองไม่มีเชื้อจะเป็นอันตราย นำเชื้อไปแพร่ให้กับผู้อื่นโดยไม่รู้ตัว
ทั้งนี้ ชุดตรวจเร็วจะต้องได้รับการอนุญาตจากสำนักงานคณะกรรมการอาหารและยา (อย.) ซึ่งจำหน่ายได้เฉพาะสถานพยาบาล โรงพยาบาลเฉพาะทาง คลินิกเวชกรรม คลินิกเฉพาะทางด้านเวชกรรม คลินิกเทคนิคการแพทย์หรือสหคลินิกที่จัดให้มีการประกอบวิชาชีพเวชกรรมหรือเทคนิคการแพทย์ ตามกฎหมายว่าด้วยสถานพยาบาล ซึ่งการตรวจและการแปลผลต้องทำโดยบุคลากรทางการแพทย์เท่านั้น
“กระทรวงสาธารณสุขไม่อนุญาตให้ขายชุดตรวจเร็วในช่องทางออนไลน์ จำหน่ายได้ในสถานพยาบาลเพื่อเป็นการคุ้มครองผู้บริโภคไม่ให้ประชาชนตกเป็นเหยื่อ จะทำให้เสียเงิน หากป่วยจะเสียโอกาสในการรักษาหรืออาจแพร่เชื้อให้คนใกล้ชิดโดยไม่รู้ตัว หากพบเห็นการโฆษณาขาย ขอให้แจ้ง อย. หรือสำนักงานสาธารณสุขจังหวัดทุกแห่งทันที ” นายแพทย์ศุภกิจกล่าว
นายแพทย์ศุภกิจกล่าวต่อว่า การตรวจหาเชื้อโควิด 19 ปัจจุบัน มีการตรวจอยู่ 2 วิธี คือ1.การตรวจหาเชื้อไวรัสหรือส่วนประกอบไวรัสซึ่งประเทศไทยใช้การตรวจแบบRT-PCR ที่เป็นวิธีมาตรฐานโลก โดยเก็บตัวอย่างได้ 2 วิธี คือจากการป้ายหลังโพรงจมูกหรือจากลำคอ ทราบผลการตรวจประมาณ 4-5 ชั่วโมง และเก็บน้ำลาย ประชาชนสามารถเก็บน้ำลายด้วยตัวเอง และส่งตรวจด้วยวิธี RT-PCR หาสารพันธุกรรมของไวรัสเช่นเดียวกัน ซึ่งมีข้อดีคือตรวจได้จำนวนมาก ใช้ระยะเวลาในการเก็บเชื้อรวดเร็ว และตรวจรวมเป็นกลุ่มได้ เมื่อพบผู้ติดเชื้อในกลุ่มจะทำการตรวจแยกรายบุคคล และ2. การตรวจหาแอนติบอดี้ หรือภูมิคุ้มกันในร่างกายเป็นการตรวจหาภูมิคุ้มกันของร่างกายหลังการติดเชื้อ ซึ่งจะใช้การส่งตัวอย่างเลือดตรวจทางห้องปฏิบัติการ หรือใช้ชุดตรวจเร็ว Rapid Test ใช้สนับสนุนการวินิจฉัย การสำรวจทางระบาดวิทยา หรือศึกษาความชุกในชุมชน
************************11 มกราคม 2564
วันจันทร์ที่ 11 มกราคม 2564
“พุทธิพงษ์” กระตุ้นประชาชนใช้แอปพลิเคชัน  ผ่านบริการโทรศัพท์เคลื่อนที่ของ NT
“พุทธิพงษ์” กระตุ้นประชาชนใช้แอปพลิเคชัน  ผ่านบริการโทรศัพท์เคลื่อนที่ของ NT
เมื่อวันที่11มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในการแถลงข่าวมาตรการสนับสนุนการใช้แอปพลิเคชันหมอชนะและผลการหารือมาตรการช่วยเหลือประชาชนช่วงโควิด-19ระบาดรอบใหม่โดยมีนายไตรรัตน์วิริยะศิริกุลรองเลขาธิการกสทช.รักษาการแทนเลขาธิการกสทช.พร้อมด้วยนาวาเอกสมศักดิ์ขาวสุวรรณกรรมการและรักษาการกรรมการผู้จัดการใหญ่บริษัทโทรคมนาคมแห่งชาติจำกัด(มหาชน) NTร่วมแถลงข่าวณอาคารหอประชุมสำนักงานกสทช.โดยกระทรวงดิจิทัลฯพร้อมสนับสนุนคนไทยเฝ้าระวังการแพร่ระบาดของโควิด-19 ได้มอบหมายให้NTรณรงค์เชิญชวนให้คนไทยใช้งานแอปพลิเคชัน“หมอชนะ”ผ่านบริการโทรศัพท์เคลื่อนที่ของNTโดยไม่คิดค่าบริการดาต้าในการนี้ทางNTนำMobile 3แบรนด์ได้แก่NT Mobile ,myและTOT mobile พร้อมให้บริการประชาชน ทั้งนี้แอปพลิเคชันได้พัฒนาจากความร่วมมือของหน่วยงานต่างๆทั้งภาครัฐและเอกชนและมีคุณสมบัติสำคัญหลายประการที่จะรับมือกับสถานการณ์ที่เกิดขึ้นได้ เช่นการถ่ายรูปของผู้ใช้งานเพื่อยืนยันว่าบุคคลนั้นใช้งานจริงการติดตามเส้นทางของผู้ใช้งานการค้นหาว่าผู้ใช้แอปฯรายใดอยู่ในสถานที่เสี่ยงในช่วงวันเวลาร่วมกับผู้ติดเชื้อซึ่งเป็นเครื่องมือสำคัญให้กรมควบคุมโรคใช้ประกอบในการสืบสวนโรครวมทั้งเพื่อส่งข้อความแจ้งเตือนปัจจุบันมียอดผู้ใช้งานผ่าน“หมอชนะ”จำนวน6.34ล้านคน
**********
วันจันทร์ที่ 11 มกราคม 2564
คณะทำงานฯ ขอรับจัดสรรหมายเลข “ดีอีเอส” หารือความจำเป็นขอใช้หมายเลขแบบสั้น 4 หลักของกองกำลังสุรศักดิ์มนตรี
คณะทำงานฯ ขอรับจัดสรรหมายเลข “ดีอีเอส” หารือความจำเป็นขอใช้หมายเลขแบบสั้น 4 หลักของกองกำลังสุรศักดิ์มนตรี
เมื่อวันที่ 11 มกราคม 2564 นายภูเวียง ประคำมินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทำงานพิจารณาการขอรับจัดสรรหมายเลขโทรคมนาคมพิเศษ (แบบสั้น 4 หลัก) ของกองกำลังสุรศักดิ์มนตรี โดยมีเจ้าหน้าที่และผู้แทนจากหน่วยงานที่เกี่ยวข้องร่วมประชุม ณ ห้องประชุม 801 ชั้น 8 ที่ประชุมได้พิจารณาเบื้องต้นเห็นว่าการขอรับหมายเลข 4 หลักดังกล่าวเป็นไปตามมติคณะรัฐมนตรีฯ เมื่อ 23 ธันวาคม 2546 ที่จะต้องให้ไปใช้บริการโครงการศูนย์บริการข้อมูลภาครัฐเพื่อประชาชน (Government Contact Center: GCC 1111) โดยให้เชื่อมโยงแบบ Sub Call ที่เป็นหลักเกณฑ์ความจำเป็นด้านความมั่นคงของประเทศ อย่างไรก็ตามที่ประชุมขอเชิญผู้แทนจากกองกำลังสุรศักดิ์มนตรี ชี้แจงข้อมูลความเป็นจำเป็นในการขอรับการจัดสรรเลขหมายโทรศัพท์ 4 หลักเพื่อพิจารณาในครั้งต่อไป
โดยวัตถุประสงค์ในการขอหมายเลขดังกล่าว เพื่อเป็นศูนย์กลางในการรับแจ้งข่าวสารและเบาะแสเกี่ยวกับการกระทำผิดกฎหมายตามแนวชายแดน เพื่อลดข้อจำกัดในเรื่องจำนวนเจ้าหน้าที่ที่มีไม่เพียงพอ อีกทั้งเพื่อให้ประชาชนมีช่องทางการแจ้งข้อมูลข่าวสารที่สะดวกรวดเร็วทันต่อสถานการณ์ ซึ่งกองกำลังสุรศักดิ์มนตรีมีภารกิจในการป้องกันชายแดน คลอบคลุมภาคตะวันออกเฉียงเหนือตอนบน 5 จังหวัด ได้แก่ เลย หนองคาย บึงกาฬ นครพนมและ มุกดาหาร
******************
วันจันทร์ที่ 11 มกราคม 2564
หนุน 4D พัฒนาสุขภาพเด็กปฐมวัย
...
ทรัพยากรมนุษย์ที่มีคุณภาพ
จะต้องได้รับการส่งเสริมตั้งแต่ระดับปฐมวัย
โดยรัฐบาลใช้หลัก 4D เป็นแนวทางการพัฒนา
.
1. Diet : ด้านโภชนาการ และการเจริญเติบโต
จัดทำเมนูอาหารสำหรับเด็กปฐมวัย
.
2. Development & Play : ด้านพัฒนาการ
ครูผู้ดูแลเด็กสามารถเฝ้าระวังและติดตาม
พัฒนาการเด็กด้วยเครื่องมือ DSPM
ส่งเสริมพัฒนาการเด็กผ่านการเล่นอิสระ
หรือ 3 F : Family Free Fun
.
3. Dental : ด้านทันตสุขภาพ
เด็กในสถานพัฒนาเด็กปฐมวัยทุกคน
ต้องแปรงฟันหลังอาหารกลางวันทุกวัน
ด้วยยาสีฟันผสมฟลูออไรด์
และมีกิจกรรมตรวจประเมินสุขภาพช่องปากเด็ก
.
4. Diseases : ด้านการป้องกันโรค
จัดสภาพแวดล้อมที่สะอาดเหมาะสม
เพื่อการเฝ้าระวังและป้องกันโรคในศูนย์พัฒนาเด็กเล็ก
สอนให้เด็กรู้จักล้างมือ สวมหน้ากาก
และจัดกิจกรรมแบบ small group
เพื่อลดการสัมผัสโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 7 มกราคม 2564
กระทรวงยุติธรรม ให้บริการรับเรื่องราวร้องทุกข์และรับคำขอใช้บริการด้านงานยุติธรรม ผ่านช่องทางออนไลน์
กระทรวงยุติธรรม ให้บริการรับเรื่องราวร้องทุกข์และรับคำขอใช้บริการด้านงานยุติธรรม ผ่านช่องทางออนไลน์
วันพฤหัสบดีที่ 7 มกราคม 2564
ปลัด ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
ปลัด ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
วันนี้(7มกราคม2564)นายกอบชัยสังสิทธิสวัสดิ์ปลัดกระทรวงอุตสาหกรรมรับมอบเครื่องหมายเชิดชูเกียรติยศยิ่ง“รักษ์ทะเลยิ่งชีพ”ซึ่งเป็นเครื่องหมายที่กรมทรัพยากรทางทะเลและชายฝั่งกระทรวงทรัพยากรธรรมชาติและสิ่งแวดล้อมมอบให้เพื่อเชิดชูเกียรติสำหรับผู้ที่ประกอบคุณงามความดีปฏิบัติหน้าที่ด้วยความมานะบากบั่นอดทนและเสียสละอย่างสูงจนบังเกิดผลดีต่อส่วนรวมในงานด้านการอนุรักษ์ทรัพยากรทางทะเลและชายฝั่งโดยมีนายโสภณทองดีอธิบดีกรมทรัพยากรทางทะเลและชายฝั่งเป็นผู้แทนในการมอบณบริเวณห้องโถงชั้น1สำนักงานปลัดกระทรวงอุตสาหกรรม
วันพฤหัสบดีที่ 7 มกราคม 2564
กรมบัญชีกลางเผยผลใช้จ่าย ไตรมาส 1/2564 ใช้จ่ายแล้ว 31.14 % พร้อมเน้นย้ำ!  เบิกจ่ายไม่สะดุด ในช่วง Work From Home สถานการณ์โควิด-19 ระลอกใหม่
ผลการใช้จ่ายเงินงบประมาณรายจ่ายประจำปีงบประมาณ พ.ศ.2564 ไตรมาส 1 สูงกว่าช่วงเดียวกันของปีงบประมาณ พ.ศ.2563 จำนวน 257,364 ลบ. คิดเป็นร้อยละ 5.62 โดยงบประมาณภาพรวมใช้จ่ายแล้ว จำนวน 1,023,104 ลบ. คิดเป็นร้อยละ 31.14 ของวงเงินงบประมาณ 3,285,963 ลบ.
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจำปี งบประมาณ พ.ศ. 2564 ไตรมาส 1 สูงกว่าช่วงเดียวกันของปีงบประมาณ พ.ศ. 2563 จำนวน 257,364 ล้านบาท คิดเป็นร้อยละ 5.62 โดยงบประมาณภาพรวมใช้จ่ายแล้ว จำนวน 1,023,104 ล้านบาท คิดเป็นร้อยละ 31.14 ของวงเงินงบประมาณ 3,285,963 ล้านบาท จำแนกเป็น 1) รายจ่ายลงทุน จำนวน 144,458 ล้านบาท คิดเป็นร้อยละ 22.26 ของวงเงินงบประมาณ 648,984 ล้านบาท 2) รายจ่ายประจำ จำนวน 878,646 ล้านบาท คิดเป็นร้อยละ 33.32 ของวงเงินงบประมาณ 2,636,979 ล้านบาท สำหรับเงินงบประมาณที่กันไว้เบิกเหลื่อมปี มีการใช้จ่าย จำนวน 214,617 ล้านบาท คิดเป็นร้อยละ 99.69 ของวงเงินงบประมาณ 215,275 ล้านบาท
“ถึงแม้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จะส่งผลกระทบในทุกภาคส่วน และหน่วยงานของรัฐ ได้มีมาตรการให้ปฏิบัติงานที่บ้าน (Work From Home) และเหลื่อมเวลามาปฏิบัติงานเพื่อป้องกันการแพร่ระบาดของโควิด-19 แต่ในขณะนี้ยังไม่พบว่ามีผลกระทบต่อกระบวนการเบิกจ่ายเงินงบประมาณโดยหน่วยงานของรัฐยังสามารถเบิกจ่ายเงินผ่านระบบบริหารการเงินการคลังภาครัฐแบบอิเล็กทรอนิกส์ (GFMIS) ได้ตามปกติ อีกทั้ง กรมบัญชีกลางยังคงติดตาม เร่งรัดการใช้จ่ายเงินงบประมาณของส่วนราชการต่าง ๆ โดยจัดทีมคณะทำงานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจำปีงบประมาณ พ.ศ. 2564 ทั้งส่วนกลางและคลังจังหวัดทั้ง 76 จังหวัด เพื่อสนับสนุนหน่วยรับงบประมาณทุกแห่ง ให้ดำเนินการเบิกจ่ายได้ตามแผนการใช้จ่ายเงิน โดยเฉพาะการติดตามเร่งรัดการดำเนินงานการก่อหนี้ การบริหารสัญญาโครงการต่าง ๆ ภายใต้งบประมาณรายจ่ายประจำปีงบประมาณ พ.ศ.2564 รวมทั้งการกระตุ้นการเบิกจ่ายรายจ่ายลงทุนให้เป็นไปตามเป้าหมายที่กำหนด เพื่อให้เม็ดเงินลงสู่ระบบเศรษฐกิจโดยเร็ว” อธิบดีกรมบัญชีกลาง กล่าว
วันพฤหัสบดีที่ 7 มกราคม 2564
"ผลการประชุมรัฐมนตรีกลาโหมอาเชียน ครั้งที่ 14
และผลการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา ครั้งที่ 7"
วันพฤหัสบดีที่ 7 มกราคม 2564
รมว.วธ.เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว
รมว.วธ.เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว
วันที่ ๗ มกราคม ๒๕๖๔ เวลา ๐๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีวางพวงมาลาถวายราชสักการะ เนื่องในวันคล้ายวันสวรรคตพระบาทสมเด็จพระปิ่นเกล้าเจ้าอยู่หัว โดยมี นางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วมพิธี ณ บริเวณสำนักการสังคีต โรงละครแห่งชาติ
วันพฤหัสบดีที่ 7 มกราคม 2564
สธ. ตรวจเยี่ยมโรงพยาบาลบางบัวทอง 2 โรงพยาบาลสนามของ จ.นนทบุรี
ปลัดกระทรวงสาธารณสุข ตรวจเยี่ยมโรงพยาบาลบางบัวทอง 2 เปิด Cohort ward 35 เตียงดูแลผู้ติดเชื้อโควิด 19 และเพิ่มอีก 100 เตียง เป็นโรงพยาบาลสนามเพิ่ม เตรียมรับผู้ติดเชื้อในจังหวัดนนทบุรีและข้างเคียงที่ไม่มีอาการหรือมีอาการน้อย
ปลัดกระทรวงสาธารณสุข ตรวจเยี่ยมโรงพยาบาลบางบัวทอง 2 เปิดCohort ward 35 เตียงดูแลผู้ติดเชื้อโควิด 19 และเพิ่มอีก 100 เตียง เป็นโรงพยาบาลสนามเพิ่ม เตรียมรับผู้ติดเชื้อในจังหวัดนนทบุรีและข้างเคียงที่ไม่มีอาการหรือมีอาการน้อย ผลการตรวจค้นหาเชิงรุกผู้ขาย 53 ตลาดในจังหวัดนนทบุรี รวม 3,500 คน ไม่พบผู้ติดเชื้อ
วันนี้ (7 มกราคม 2564) ที่โรงพยาบาลบางบัวทอง 2 จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในวันนี้ ได้มาตรวจเยี่ยมให้กำลังใจเจ้าหน้าที่โรงพยาบาลบางบัวทอง 2 ซึ่งเปิดCohort ward ที่ชั้น 2 อาคารผู้ป่วยนอก จำนวน 35 เตียง มีผู้ติดเชื้อโควิด 19 รักษาจำนวน 12 ราย และเตรียมเปิดโรงพยาบาลสนามที่อาคารใหม่ซึ่งยังไม่เปิดใช้งานอีก 100 เตียง เพื่อให้การดูแลรักษาเฉพาะผู้ติดเชื้อโควิด 19ที่ไม่มีอาการหรือมีอาการน้อยในจังหวัดนนทบุรี และจังหวัดข้างเคียง ได้รับรายงานจากนายแพทย์รุ่งฤทัย มวลประสิทธิ์พร นายแพทย์สาธารณสุขจังหวัดนนทบุรี ว่า จังหวัดนนทบุรีพบผู้ติดเชื้อเพิ่มขึ้น จำนวนสะสมตั้งแต่วันที่ 21 ธันวาคม 2563 จนถึงปัจจุบันรวม 132 คน ส่วนใหญ่เป็นแรงงานต่างด้าวที่เชื่อมโยงกับจังหวัดสมุทรสาคร รองลงมาคือตลาด โรงงาน และวัด ได้ปิด 3 ตลาดคือ ตลาดบางใหญ่ ตลาดบางบัวทอง และตลาดพิชัย อ.ปากเกร็ด ล่าสุดได้ตรวจค้นหาเชิงรุกผู้ขายใน 53 ตลาด รวม 3,500 คน ไม่พบผู้ติดเชื้อ
นายแพทย์เกียรติภูมิกล่าวต่อว่า การจัดตั้งโรงพยาบาลสนามเพื่อแยกตัวผู้ติดเชื้อทุกรายแม้จะไม่มีอาการ ซึ่งจะช่วยให้การป้องกันควบคุมโรคเป็นไปอย่างมีประสิทธิภาพ จากการตรวจเยี่ยมพบว่าได้เตรียมการเป็นอย่างดีมีระบบการควบคุมการแพร่กระจายเชื้อในโรงพยาบาล จัดเตียงผู้ป่วยเว้นระยะห่าง มีใช้ระบบเทคโนโลยีสารสนเทศในการพูดคุย ติดตามอาการขณะดูแลผู้ป่วย หากผู้ป่วยมีอาการรุนแรง หรือเอกซเรย์ปอดพบการติดเชื้อจะส่งต่อไปรับการรักษาในโรงพยาบาลพระนั่งเกล้า
ทั้งนี้ ในสถานการณ์โควิด 19 ระลอกแรก รพ.บางบัวทอง 2 ได้เปิดเป็นโรงพยาบาลเฉพาะด้านโรคโควิด 19แห่งแรกของประเทศไทย เมื่อวันที่ 17 มีนาคม 2563 และกลับมาให้บริการตามปกติ เมื่อวันที่ 1 พฤษภาคม 2563หลังจากทำความสะอาดฆ่าเชื้อตามมาตรฐานของกระทรวงสาธารณสุข และตรวจหาเชื้อโควิด 19 บุคลากรที่ดูแลผู้ป่วยด้วยวิธีRT-PCR ผลตรวจทั้ง 39 คนไม่พบเชื้อ
****************************** 7 มกราคม 2564
***********************************
วันศุกร์ที่ 8 มกราคม 2564
กสร. เตรียมบังคับใช้กฎกระทรวง 2 ฉบับ ตามที่ ครม.เห็นชอบ เพื่อสร้างความปลอดภัยในการทำงานให้ลูกจ้าง
คณะรัฐมนตรีเห็นชอบร่างกฎกระทรวง 2 ฉบับ ตามที่กระทรวงแรงงานเสนอ และให้ดำเนินการต่อไปได้ เพื่อให้เกิดความปลอดภัยในการทำงานของลูกจ้างในสถานที่ทำงานเกี่ยวกับงานก่อสร้าง คาดว่าจะมีผลบังคับใช้ภายในเดือนกุมภาพันธ์ 2564 หลังประกาศในราชกิจจานุเบกษาแล้ว
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสำคัญกับความปลอดภัยในการทำงานของลูกจ้าง โดยเฉพาะพื้นที่ก่อสร้างที่เป็นพื้นที่มีความเสี่ยงอยู่ตลอดเวลา และมีอันตรายสูงกว่าพื้นที่ที่เป็นโรงงานทั่วไป ทำให้ต้องมีการบริหารจัดการความปลอดภัยในการก่อสร้าง เพื่อป้องกันและลดความเสี่ยงอันตรายที่อาจเกิดขึ้น โดยให้กรมสวัสดิการและคุ้มครองแรงงานได้ศึกษารายละเอียด และกำหนดมาตรฐานในการบริหาร จัดการ เพื่อให้นายจ้างได้ดำเนินการด้านความปลอดภัยอาชีวอนามัย และสภาพแวดล้อมในการทำงานเกี่ยวกับงานก่อสร้าง และให้ดำเนินการยกร่างกฎกระทรวงขึ้นนำเสนอต่อคณะรัฐมนตรีเพื่อให้ความเห็นชอบ และบังคับใช้เป็นกฎหมาย ซึ่งคณะรัฐมนตรีได้มีมติเห็นชอบแล้ว 2 ฉบับ ได้แก่ ร่างกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับนั่งร้านและค้ำยัน และเกี่ยวกับงานก่อสร้าง
อธิบดี กสร. อธิบายเพิ่มเติมว่า สาระสำคัญที่น่าสนใจของร่างกฎกระทรวงเกี่ยวกับนั่งร้านและค้ำยัน อาทิ การกำหนดให้นายจ้างจัดและดูแลให้ลูกจ้างสวมใส่อุปกรณ์ความปลอดภัยส่วนบุคคลที่เหมาะสมกับงานนั่งร้านและค้ำยัน รวมถึงจัดให้มีนั่งร้านที่มีความมั่นคงแข็งแรง โดยให้มีการคำนวณออกแบบและควบคุมโดยวิศวกร และในกรณีที่ใช้ค้ำยันรองรับการเทคอนกรีต อุปกรณ์ เครื่องจักรหรือรองรับสิ่งอื่นใด นายจ้างต้องควบคุมดูแลมิให้บุคคลซึ่งไม่เกี่ยวข้องเข้าไปอยู่ในหรือใต้บริเวณนั้น เป็นต้น สำหรับร่างกฎกระทรวงเกี่ยวกับงานก่อสร้าง มีสาระสำคัญ อาทิ ในงานเจาะและงานขุด การเจาะหรือขุดรู หลุม บ่อ คู หรือสิ่งอื่นที่มีลักษณะเดียวกัน นายจ้างต้องจัดให้มีมาตรการป้องกันมิให้ลูกจ้างหรือบุคคลอื่นได้รับอันตรายจากการเจาะหรือขุดดังกล่าว ในกรณีที่ใช้ปั้นจั่นหรือเครื่องจักรหนักปฏิบัติงานต้องจัดให้มีการป้องกันดินพังทลาย และนายจ้างต้องมิให้ลูกจ้างลงไปทำงานในรู หลุม บ่อ คู หรือสิ่งอื่นที่มีลักษณะเดียวกันที่มีขนาดกว้างน้อยกว่า 75 เซนติเมตร และมีความลึกตั้งแต่ 2 เมตรขึ้นไป และต้องดำเนินการให้พื้นที่ก่อสร้างมีความมั่นคงแข็งแรง จัดให้มีแสงสว่างฉุกเฉินในเขตก่อสร้าง ติดหรือตั้งป้ายสัญลักษณ์เตือนอันตรายและเครื่องหมายบังคับเกี่ยวกับความปลอดภัยที่เหมาะสมกับลักษณะงาน การกำหนดบริเวณเขตก่อสร้างและเขตอันตรายในเขตก่อสร้าง รวมถึงการกำหนดให้นายจ้างต้องจัดให้มีมาตรการป้องกันมิให้ลูกจ้างหรือบุคคลอื่นได้รับอันตรายจากการเจาะ หรือขุดรู หลุม บ่อ คู รวมถึงความปลอดภัยในการทำงานในอุโมงค์ ในน้ำ เป็นต้น ทั้งนี้ กรมจะเร่งดำเนินการตามขั้นตอนต่อไป เพื่อประกาศในราชกิจจานุเบกษา ซึ่งคาดว่าจะมีผลบังคับใช้เป็นกฎหมายได้ภายในเดือนกุมภาพันธ์ 2564 นี้
วันพฤหัสบดีที่ 7 มกราคม 2564
ก.คลังชี้แจงความชัดเจนเรื่องมาตรการเยียวยาจากคำสั่งปิดสถานที่เสี่ยงต่างๆ ขอให้มั่นใจประเทศไทยมี พื้นฐานทางเศรษฐกิจที่เข้มแข็ง
กระทรวงคลัง ชี้แจงความชัดเจนเรื่องมาตรการเยียวยาจากคำสั่งปิดสถานที่เสี่ยงต่างๆ ขอให้มั่นใจประเทศไทยมีพื้นฐานทางเศรษฐกิจที่เข้มแข็ง
เมื่อวันที่ 4 มกราคม 2564 นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อำนวยการสำนักงานเศรษฐกิจการคลัง กระทรวงการคลัง กล่าวชี้แจงเกี่ยวกับความชัดเจนเรื่องมาตรการเยียวยาจากคำสั่งปิดสถานที่เสี่ยงต่าง ๆ เพื่อลดผลกระทบจากคำสั่งปิดกิจการชั่วคราว และไม่ให้กระทบกับเศรษฐกิจในวงกว้างของประเทศ ว่า ตามที่รัฐบาลได้ประกาศพื้นที่ควบคุมสูงสุด 28 จังหวัดนั้น เป็นการบริหารจัดการเพื่อควบคุมการระบาดของ COVID-19 ซึ่งเป็นแนวทางในการดูแลสาธารณสุขที่เพียงพอ และทำให้กิจกรรมทางเศรษฐกิจยังดำเนินต่อไปได้ โดยขอให้มั่นใจว่าประเทศไทยมีพื้นฐานทางเศรษฐกิจที่เข้มแข็ง มีนโยบายทางการเงินและนโยบายทางการคลังที่พร้อมจะดูแลและเยียวยาผู้ได้รับผลกระทบ รวมทั้งฟื้นฟูเศรษฐกิจไทยได้อย่างต่อเนื่อง ซึ่งกระทรวงการคลัง สำนักงบประมาณ สำนักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้องได้ติดตามสถานการณ์ทางเศรษฐกิจและการระบาดอย่างใกล้ชิด และอยู่ระหว่างการพิจารณาจัดทำมาตรการเยียวยาผู้ได้รับผลกระทบจากการแพร่ระบาดของ COVID-19 ระลอกใหม่ ที่เหมาะสมต่อไป
ทั้งนี้ ภาครัฐมีแหล่งเงินทั้งในส่วนของเงินงบประมาณรายจ่ายประจำปี 2564 งบกลางรายการเงินสำรองจ่าย เพื่อกรณีฉุกเฉินหรือจำเป็นและรายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 จำนวนกว่า 1.39 แสนล้านบาท และเงินกู้ตามพระราชกำหนดให้อำนาจกระทรวงการคลังกู้เงินเพื่อแก้ปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 ในส่วนที่เหลือ จำนวน 4.7 แสนล้านบาท (ข้อมูล ณ วันที่ 25 ธันวาคม 2563) และงบลงทุนรัฐวิสาหกิจประจำปีงบประมาณ 2564 จำนวน 2.9 แสนล้านบาท ที่จะดูแลและขับเคลื่อนเศรษฐกิจไทยได้ต่อไป
ส่วนกรณีมีกระแสข่าวกระทรวงการคลังจะมีมาตรการเยียวยาแจกเงิน 4,000 บาทนั้น ไม่เป็นความจริงแต่อย่างใด
-----------------------
วันพฤหัสบดีที่ 7 มกราคม 2564
ศูนย์บริการร่วมกระทรวงยุติธรรม แจ้งย้ายที่ทำการใหม่ ตั้งแต่ 25 มกราคม 2563 เป็นต้นไป
ศูนย์บริการร่วมกระทรวงยุติธรรม แจ้งย้ายที่ทำการใหม่ ตั้งแต่ 25 มกราคม 2563 เป็นต้นไป
วันพฤหัสบดีที่ 7 มกราคม 2564
ไอแบงก์ SpeedSend โอนเงินไวไปอาเซียนเริ่มต้น 75 บาท
ธนาคารอิสลามแห่งประเทศไทย (ไอแบงก์) ให้บริการโอนเงินด่วนระหว่างประเทศไปยังปลายทาง 8 ประเทศอาเซียน ด้วยระบบ SpeedSend แบบ Cash To Cash (โอนเงินสด-รับเงินสด) คิดค่าธรรมเนียมเริ่มต้น 75 บาท
ไอแบงก์ได้ให้บริการโอนเงินด้วยระบบ SpeedSend ในการโอนเงินด่วนรายย่อยระหว่างประเทศในรูปแบบการโอนเงินสดและรับเงินสด ไปยัง 8 ประเทศปลายทาง ได้แก่ อินโดนีเซีย ฟิลิปปินส์ เมียนมาร์ เวียดนาม กัมพูชา ลาว มาเลเซีย สิงค์โปร์ โดยลูกค้าสามารถทำรายการโอนเงินขั้นต่ำเริ่มต้นที่ 300 บาท และโอนเงินได้สูงสุด 300,000 บาท/คน/วัน ซึ่งคิดค่าธรรมเนียมสุดพิเศษ! ราคาเดียว 75 บาทต่อรายการ เริ่มตั้งแต่วันนี้-30 มิถุนายน 2564
ผู้สนใจสามารถใช้บริการได้แล้วตั้งแต่วันนี้เป็นต้นไป ที่ ไอแบงก์ ทุกสาขาทั่วประเทศ ยกเว้นสาขาเซ็นทรัลแอร์พอร์ตเชียงใหม่ สอบถามรายละเอียดเพิ่มเติมได้ที่ Ibank call Center โทร. 1302
วันพฤหัสบดีที่ 7 มกราคม 2564
ปลัด พม. ห่วงใย พมจ. พื้นที่ 5 จังหวัดพื้นที่ควบคุมสูงสุดเข้มงวด ย้ำให้เจ้าหน้าที่ปฏิบัติงานด้วยความระมัดระวังและป้องกันตนเองให้ปลอดภัยจากโควิด-19
ปลัด พม. ห่วงใย พมจ. พื้นที่ 5 จังหวัดพื้นที่ควบคุมสูงสุดเข้มงวด ย้ำให้เจ้าหน้าที่ปฏิบัติงานด้วยความระมัดระวังและป้องกันตนเองให้ปลอดภัยจากโควิด-19
เมื่อวันที่ 6 ม.ค. 64 เวลา 16.30 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยภายหลังการประชุมทางไกลผ่านระบบดาวเทียม (VDO Conference) กับพัฒนาสังคมและความมั่นคงของมนุษย์จังหวัด (พมจ.) จังหวัด 5 จังหวัดที่ประกาศเป็นพื้นที่ควบคุมสูงสุดเข้มงวด ประกอบด้วย จังหวัดสมุทรสาคร ชลบุรี ระยอง จันทบุรี และตราด เพื่อสร้างขวัญกำลังใจให้กับเจ้าหน้าที่ที่ปฏิบัติงานในสถานการณ์การแพร่ระบาดของโรคโควิด-19 ระลอกใหม่
นางพัชรีกล่าวต่อว่า ตนได้เน้นย้ำให้เจ้าหน้าที่ทุกคนที่ลงพื้นที่ปฏิบัติงานให้ระมัดระวังและป้องกันตนเอง ให้ปลอดภัยจากเชื้อดังกล่าว เนื่องจาก พมจ. เป็นที่พึ่งของประชาชน จึงต้องดูแลประชาชนให้ผ่านพ้นวิกฤตนี้ไปให้ได้ พร้อมเน้นย้ำในพื้นที่ที่มีผู้รับบริการในสถานสงเคราะห์ต่างๆ ห้ามบุคคลภายนอกเข้าเยี่ยมหรือจัดกิจกรรมภายในสถานสงเคราะห์เด็ดขาด เพื่อป้องกันไม่ให้บุคคลภายนอกนำเชื้อไปติดผู้รับบริการภายในสถานสงเคราะห์ รวมทั้งเจ้าหน้าที่ที่ออกไปปฏิบัติภารกิจนอกสถานที่ เมื่อกลับถึงที่พักให้รีบทำความสะอาดร่างกายตามมาตรการทางสาธารณสุขอย่างเคร่งครัด ก่อนเข้าปฏิบัติหน้าที่ในสำนักงาน นอกจากนี้ ยังมอบหมายให้ พมจ. ทุกพื้นที่ จัดทำ work from home เพื่อแบ่งชุดในการทำงาน กรณีที่อาจมีผู้ติดเชื้อจะได้มีเจ้าหน้าที่ชุดสำรองไปปฏิบัติหน้าที่แทนได้อย่างทันต่อสถานการณ์ อีกทั้ง ให้จัดสถานที่พักสำหรับเจ้าหน้าที่ที่ปฏิบัติงาน เพื่ออำนวยความสะดวกให้เจ้าหน้าที่ไม่ต้องพะวงในเรื่องการเดินทางและความปลอดภัยในการแพร่เชื้อกับครอบครัวตนเอง และพร้อมสนับสนุนบุคลากร อุปกรณ์ป้องกัน ให้แก่พื้นที่ที่ต้องการสนับสนุนอย่างเร่งด่วน
นางพัชรีกล่าวเพิ่มเติมว่า จากข้อมูลศูนย์ช่วยเหลือสังคม สายด่วน 1300 ที่มีการจัดตั้งในทุกจังหวัด โทรที่ไหนติดที่นั่น ได้รับข้อมูลว่า ในพื้นที่ 5 จังหวัด มีประชาชนติดต่อเพื่อขอรับถุงยังชีพเพื่อใช้ในการดำรงชีวิตเป็นจำนวนมาก แต่เนื่องจากตามภารกิจของกระทรวง พม. ไม่สามารถจัดซื้อถุงยังชีพให้กับประชาชนได้ จึงขอให้สนับสนุนเป็นเงินสงเคราะห์สำหรับผู้ประสบปัญหาทางสังคมตามสภาพความเดือดร้อนของประชาชนในแต่ละครอบครัว ประกอบกับที่ผ่านมามีภาคธุรกิจเอกชน ได้นำถุงยังชีพมาบริจาคให้กับศูนย์รับบริจาคกระทรวง พม. และทางกระทรวง พม. ได้นำถุงยังชีพส่งต่อไปยังผู้ที่ได้รับความเดือดร้อนอย่างต่อเนื่อง สำหรับบรรเทาความเดือดร้อนให้กับประชาชนได้อย่างจริงจัง และในโอกาสนี้ กระทรวง พม. ขอเชิญชวนภาคธุรกิจเอกชนที่มีกำลังพร้อม สามารถร่วมบริจาคผ่านศูนย์รับบริจาคกระทรวง พม. ถนนกรุงเกษม แขวงมหานาค เขตป้อมปราบศัตรูพ่าย กรุงเทพมหานคร 10100 โทรศัพท์ 0 2306 8874 หรือ donation.m-society.go.th และสำหรับผู้ที่ได้รับความเดือดร้อนสามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน 1300 ทั่วประเทศ
วันพฤหัสบดีที่ 7 มกราคม 2564
๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
ควรมิควรแล้วแต่จะโปรดเกล้าโปรดกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม #ทรงพระเจริญ
วันพฤหัสบดีที่ 7 มกราคม 2564
สธ.มอบของขวัญวันเด็ก “ตรวจหู...ให้รู้ว่าหนูได้ยิน” คัดกรองทารกแรกเกิดที่อายุไม่เกิน 6  เดือน
กระทรวงสาธารณสุข มอบของขวัญวันเด็ก 2564 ตรวจคัดกรองการได้ยินในทารกแรกเกิดที่มีภาวะเสี่ยงต่อการสูญเสียการได้ยินเพื่อป้องกันความพิการครบวงจร
การฟื้นฟู ใส่เครื่องช่วยฟัง และผ่าตัดฝังประสาทหูเทียมฟรี ที่โรงพยาบาลโครงการหลักประกันสุขภาพแห่งชาติ คาดมีกว่า 6 หมื่นราย
วันนี้ (7 มกราคม 2564) ที่อาคารเฉลิมพระเกียรติฯ 80 พรรษา มหาราชินี สถาบันสุขภาพเด็กแห่งชาติมหาราชินี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์มานัส​ โพธาภรณ์ รองอธิบดีกรมการแพทย์ เปิดโครงการมอบของขวัญวันเด็กปี 2564 และให้สัมภาษณ์ว่า วันเด็กแห่งชาติปีนี้ กระทรวงสาธารณสุข จัดโครงการ “ตรวจหู...ให้รู้ว่าหนูได้ยิน” มอบเป็นของขวัญให้กับเด็กแรกเกิดทุกรายที่เกิดในปี 2564 ซึ่งองค์การอนามัยโลกประมาณว่า ร้อยละ 60 ของการสูญเสียการได้ยินแบบถาวรในเด็กอายุน้อยกว่า 5 ปี สามารถป้องกันได้ รัฐบาลจึงได้มอบชุดสิทธิประโยชน์เพิ่มสำหรับหลักประกันสุขภาพแห่งชาติ ให้เด็กไทยได้เข้าถึงบริการการตรวจการได้ยินมากขึ้น โดยการคัดกรองการได้ยินทารกทุกคนตั้งแต่แรกคลอด หากพบความผิดปกติได้รับการดูแลครบวงจร ตั้งแต่ตรวจวินิจฉัยและพบแพทย์ผู้เชี่ยวชาญ รับการรักษา ฟื้นฟู อย่างรวดเร็วใส่เครื่องช่วยฟัง หรือการผ่าตัดฝังประสาทหูเทียมฟรี เพื่อป้องกันการสูญเสียการได้ยิน ช่วยให้พัฒนาการด้านภาษา การพูด สื่อสารสมวัย และใช้ชีวิตอยู่ในสังคมได้ คาดว่าในปีนี้ประเทศไทยจะมีทารกแรกเกิดประมาณ 633,000 คน อาจพบเด็กที่มีปัญหาทางการได้ยินถึง 67,000 คน โรงพยาบาลที่เข้าร่วมโครงการสามารถเบิกค่าใช้จ่ายการตรวจคัดกรองการได้ยิน วินิจฉัย อุปกรณ์ประสาทหูเทียมชนิดชาร์จได้ และการผ่าตัดฝังประสาทหูเทียม ตามเกณฑ์การพิจารณาของแพทย์และสหวิชาชีพ
ด้านนายแพทย์มานัส​ โพธาภรณ์​ รองอธิบดีกรมการแพทย์ กล่าวว่า โครงการตรวจหู...ให้รู้ว่าหนูได้ยิน มีระยะเวลาตั้งแต่เดือนมกราคม - กันยายน พ.ศ. 2564 เน้นการตรวจคัดกรองทารกแรกเกิดเฉพาะที่มีภาวะเสี่ยงต่อการสูญเสียการได้ยินได้รับการตรวจให้ได้เป้าหมายมากกว่าร้อยละ 95 และดูแลต่อเนื่องจนได้รับการตรวจวินิจฉัยภายในอายุไม่เกิน 6 เดือน จนถึงการฟื้นฟูโดยใส่เครื่องช่วย และพิจารณาผ่าตัดฝังประสาทหูเทียม ตามลำดับ สำหรับกิจกรรมวันนี้ ประกอบด้วย นิทรรศการตรวจคัดกรองการได้ยินทารกแรกเกิด การตรวจวินิจฉัยการได้ยิน และการฟื้นฟูสมรรถภาพทางการได้ยิน การผ่าตัดประสาทหูเทียม พร้อมร่วมรับฟังประสบการณ์ของครอบครัวเด็กและความสำเร็จในการผ่าตัดประสาทหูเทียม
ทั้งนี้ กรมการแพทย์ เป็นผู้รับผิดชอบหลักร่วมกับกรมอนามัย กองบริหารการสาธารณสุข สำนักงานปลัดกระทรวงสาธารณสุข สํานักงานหลักประกันสุขภาพแห่งชาติ ได้ร่วมมือกับราชวิทยาลัยโสต ศอ นาสิกแพทย์แห่งประเทศไทย ราชวิทยาลัยกุมารแพทย์แห่งประเทศไทย ราชวิทยาลัยสูตินรีแพทย์แห่งประเทศไทย สมาคมโสตสัมผัสวิทยาและแก้ไขการพูดแห่งประเทศไทย ตั้งคณะทำงานจัดทำแนวทางการคัดกรองการได้ยินในทารกแรกเกิดแห่งประเทศไทย ซึ่งเป็นจุดเริ่มต้นการพัฒนาระบบการคัดกรองการได้ยินในทารกแรกเกิดให้มีมาตรฐานตั้งแต่ปี 2562 เป็นต้นมา
********************************** 7 มกราคม 2564
วันพฤหัสบดีที่ 7 มกราคม 2564
คณะผู้บริหารฯ ดีอีเอส ร่วมงานควบรวมตั้ง NT รัฐวิสาหกิจยักษ์ใหญ่
คณะผู้บริหารฯ ดีอีเอส ร่วมงานควบรวมตั้ง NT รัฐวิสาหกิจยักษ์ใหญ่
เมื่อวันที่7มกราคม2564นางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมพิธีสงฆ์วันจดทะเบียนบริษัทโทรคมนาคมแห่งชาติจำกัด(มหาชน)หรือNTเป็นการควบรวมกิจการระหว่างบริษัทกสทโทรคมนาคมจำกัด(มหาชน)หรือCATและบริษัททีโอทีจำกัด(มหาชน)หรือTOTโดยมีหม่อมหลวงชโยทิตกฤดากร ประธานกรรมการNTและนาวาอากาศเอกสมศักดิ์ขาวสุวรรณ์รักษาการกรรมการผู้จัดการใหญ่NTนำคณะกรรมการผู้บริหารและพนักงานเข้าร่วมงานณห้องออดิทอเรียมสำนักงานใหญ่NTถนนแจ้งวัฒนะสำหรับการควบรวมครั้งนี้เป็นไปตามมติของคณะรัฐมนตรีเมื่อวันที่14มกราคม2563ที่เห็นชอบให้CATและTOT ควบรวมกิจการเป็นบริษัทเดียวภายใน6เดือนเพื่อลดความซ้ำซ้อนในการลงทุนของภาครัฐเพิ่มประสิทธิภาพในการดำเนินงาน และเป็นหน่วยงานที่สนับสนุนนโยบายของรัฐในการจัดทำโครงสร้างพื้นฐานด้านดิจิทัลและความมั่นคงของประเทศ
*************
วันพฤหัสบดีที่ 7 มกราคม 2564
​โฆษกรัฐบาลเผย ทำเนียบรัฐบาลจัดกิจกรรมวันเด็กแห่งชาติ 2564 แบบ New Normal    แพร่ภาพสารคดี ภาพยนตร์สั้น ผ่านสถานีวิทยุโทรทัศน์แห่งประเทศไทย ป้องกันการแพร่ระบาดของไวรัสโควิด-19
​โฆษกรัฐบาลเผย ทำเนียบรัฐบาลจัดกิจกรรมวันเด็กแห่งชาติ 2564 แบบ New Normal    แพร่ภาพสารคดี ภาพยนตร์สั้น ผ่านสถานีวิทยุโทรทัศน์แห่งประเทศไทย ป้องกันการแพร่ระบาดของไวรัสโควิด-19
วันนี้ (7 ม.ค. 64) เวลา 14.30 น. ณ ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรี แถลงต่อสื่อมวลชนเรื่องการจัดงานวันเด็กประจำปี พ.ศ. 2564 เพื่อป้องกันการแพร่ระบาดของไวรัสโคโรนา 2019 ในปัจจุบัน ซึ่งมีความจำเป็นต้องรักษาระยะห่าง ลดจำนวนคนมาร่วมงาน จึงขอเปลี่ยนแปลงการจัดกิจกรรมดังกล่าวเป็นการรวบรวมกิจกรรมในด้านต่าง ๆ จัดทำเป็นรูปแบบรายการถ่ายทอดให้แก่ประชาชน โดยในช่วงแรกนายกรัฐมนตรีได้พาชมห้องทำงาน และในช่วงที่สองได้ร่วมนั่งพูดคุยกับเยาวชนซึ่งเป็นตัวแทนที่อยากมีส่วนร่วมกับการดำเนินงานของรัฐบาล นอกจากนี้ยังมีการนำเสนอสารคดี ภาพยนตร์สั้น นิทานชุดคุณธรรม และกิจกรรมในส่วนของกระทรวงต่างๆ ทั้งนี้ สามารถติดตามรับชมได้ผ่านทางสถานีวิทยุโทรทัศน์แห่งประเทศไทย ในวันเสาร์ที่ 9 มกราคม 2564 ตั้งแต่เวลา 10.00 น. ถึง 11.30 น.
………………………………
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 7 มกราคม 2564
สบน. ยืนยันการกู้เงินเพื่อชดเชยการขาดดุลงบประมาณของกระทรวงการคลังเป็นไปตามกรอบกฎหมายที่เกี่ยวข้องทุกประการ
ตามที่เพจ “ไทยพับลิก้า” ได้มีการเผยแพร่ข่าวว่า “ปิดงบประมาณ 2563 กระทรวงการคลังกู้ 784,115 ล้านบาท เกินพระราชบัญญัติการบริหารหนี้สาธารณะหรือไม่” นั้น
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) ยืนยันว่าในปีงบประมาณ 2563 กระทรวงการคลังดำเนินการกู้เงินเพื่อชดเชยการขาดดุลงบประมาณตามกรอบกฎหมายที่เกี่ยวข้องทุกประการ โดยมีรายละเอียด ดังนี้
ในปีงบประมาณ 2563 กระทรวงการคลังได้กู้เงินเพื่อชดเชยการขาดดุลงบประมาณไปจำนวน 784,115 ล้านบาท ซึ่งประกอบด้วย
(1) การกู้เงินเพื่อชดเชยการขาดดุลงบประมาณภายใต้กรอบวงเงินของปีงบประมาณ 2562 ซึ่งได้มีการขยายเวลาในการกู้เงินเพื่อให้สอดคล้องกับการเบิกจ่ายงบประมาณเหลื่อมปี (Carry Over) จำนวน 101,022 ล้านบาท โดยเป็นดำเนินการตามมาตรา 21 วรรคสอง แห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม
(2) การกู้เงินเพื่อชดเชยการขาดดุลงบประมาณและกู้เงินเพื่อรองรับกรณีรายจ่ายสูงกว่ารายได้ รวมทั้งสิ้น 683,093 ล้านบาท ซึ่งเป็นไปตามกรอบเพดานของกฎหมายว่าด้วยการบริหารหนี้สาธารณะ โดยแบ่งเป็นการกู้เงินเพื่อชดเชยการขาดดุลงบประมาณตามพระราชบัญญัติงบประมาณรายจ่ายประจำปี จำนวน 469,000 ล้านบาท และการกู้กรณีรายจ่ายสูงกว่ารายได้ จำนวน 214,093 ล้านบาท โดยเป็นดำเนินการตามมาตรา 21 วรรคหนึ่งแห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม
ทั้งนี้ พระราชบัญญัติงบประมาณรายจ่ายประจำปีงบประมาณ พ.ศ. 2563 มีวงเงินทั้งสิ้น 3,200,000 ล้านบาท โดยรวมวงเงินชำระคืนเงินต้นจำนวน 89,170.40 ล้านบาท ดังนั้น กรอบวงเงินกู้เพื่อชดเชยการขาดดุลงบประมาณประจำปี 2563 ตามกฎหมายมีจำนวน 711,336 ล้านบาท อย่างไรก็ดี ในช่วงเดือนกรกฎาคม 2563 ได้มีการตราพระราชบัญญัติโอนงบประมาณรายจ่าย พ.ศ. 2563 โดยให้กระทรวงการคลังโอนงบชำระคืนเงินต้นจำนวน 35,303 ล้านบาท เพื่อนำงบประมาณดังกล่าวไปใช้แก้ไขปัญหาและเยียวยาผู้ได้รับผลกระทบจากสถานการณ์การระบาดของโรคติดเชื้อไวรัส โคโรน่า 2019 (COVID-19) ส่งผลให้งบชำระคืนเงินต้นคงเหลือ จำนวน 53,867.40 ล้านบาท ดังนั้น กรอบวงเงินกู้ เพื่อชดเชยการขาดดุลงบประมาณปี 2563 จึงคงเหลือจำนวน 683,093.92 ล้านบาท
ดังนั้น การกู้เงินเพื่อชดเชยการขาดดุลงบประมาณในปีงบประมาณ 2563 จำนวน 784,115 ล้านบาท ประกอบด้วย การกู้เงินภายใต้กรอบวงเงินปีงบประมาณ 2562 (เหลื่อมปี) จำนวน 101,022 ล้านบาท และการกู้เงินภายใต้กรอบวงเงินปีงบประมาณ 2563 จำนวน 683,093 ล้านบาท และกระทรวงการคลังได้ดำเนินการกู้เงินตามกฎหมายว่าด้วยการบริหารหนี้สาธารณะ และกฎหมายว่าด้วยวินัยการเงินการคลังของรัฐทุกประการ
สำนักงานบริหารหนี้สาธารณะ
โทร. 02 265 8050 ต่อ 5505
วันพฤหัสบดีที่ 7 มกราคม 2564
กระทรวงยุติธรรม ประชุมเตรียมความพร้อมพัฒนาองค์กรสู่รางวัลแห่งความเป็นเลิศ ประจำปี ๒๕๖๔
นายนิยม เติมศรีสุข รองปลัดกระทรวงยุติธรรม เป็นประธานเปิดโครงการการพัฒนาองค์กรสู่รางวัลแห่งความเป็นเลิศ ประจำปี พ.ศ. ๒๕๖๔
ในวันพุธที่ ๖ มกราคม ๒๕๖๔ เวลา ๐๙.๐๐ น. นายนิยม เติมศรีสุข รองปลัดกระทรวงยุติธรรม เป็นประธานเปิดโครงการการพัฒนาองค์กรสู่รางวัลแห่งความเป็นเลิศ ประจำปี พ.ศ. ๒๕๖๔ ในระบบประชุมทางไกลผ่านจอภาพ (Video Conference) ร่วมกับ ส่วนกลางและส่วนภูมิภาค​ทั่วประเทศ มีวัตถุประสงค์เพื่อแลกเปลี่ยนประสบการณ์การพัฒนางาน และพิจารณาผลงานเด่นของกระทรวงยุติธรรม เพื่อผลักดันการดำเนินงานสู่องค์กรแห่งความเป็นเลิศ ประจำปี พ.ศ. ๒๕๖๔ โดยมี อาจารย์กิตติณัฐ พนมฤทธิ์ ผู้ตรวจรับรางวัลเลิศรัฐ นางอรเกษมศิลป์ จิรวัสวงศ์ ผอ.กลุ่มพัฒนาระบบบริหาร และผู้เกี่ยวข้องเข้าร่วมฯ ณ ห้องประชุม​กลุ่ม​พัฒนา​ระบบ​บริหาร​ ชั้น ๘ อาคารกระทรวงยุติธรรมแห่งใหม่
ทั้งนี้ รองปลัดกระทรวงยุติธรรม ได้เน้นย้ำเรื่องการปรับตัวภายใต้สถานการณ์ New Normal และร่วมกันเรียนรู้ในรูปแบบออนไลน์ โดยให้ทุกหน่วยงานพัฒนาองค์กรสู่ความเป็นเลิศตามเกณฑ์คุณภาพบริหารจัดการภาครัฐ และกรอบการประเมินส่วนราชการ ๔.๐ ทั้งส่วนกลางและส่วนภูมิภาค และนำงานที่มีไปต่อยอดหรือขยายผล เพื่อให้เกิดประโยชน์ต่อประชาชนได้อย่างสูงสุด
สำหรับ "รางวัลเลิศรัฐ" เป็นรางวัลแห่งเกียรติยศที่สำนักงานคณะกรรมการพัฒนาระบบราชการ มอบให้กับหน่วยงานของรัฐที่มีความมุ่งมั่น ตั้งใจ ในการพัฒนาประสิทธิภาพ การบริหารราชการบนพื้นฐานความรับผิดชอบ และการมีส่วนร่วมของประชาชน เพื่อตอบสนองความต้องการของประชาชนได้อย่างแท้จริง
วันพฤหัสบดีที่ 7 มกราคม 2564
วธ.รวมใจวัฒนธรรมจังหวัด-เครือข่ายวัฒนธรรม 76 จังหวัดเฝ้าระวัง ป้องกัน และควบคุมโรคโควิด-19
วธ.รวมใจวัฒนธรรมจังหวัด-เครือข่ายวัฒนธรรม 76 จังหวัดเฝ้าระวัง ป้องกัน และควบคุมโรคโควิด-19
วธ.รวมใจวัฒนธรรมจังหวัด-เครือข่ายวัฒนธรรม 76 จังหวัดเฝ้าระวัง ป้องกัน และควบคุมโรคโควิด-19 กำชับปฏิบัติตามคำสั่งรัฐบาล ศบค. พร้อมจัดทำสื่อวีดิทัศน์ คลิปวีดิโอ หรืออินโฟกราฟิก ประชาสัมพันธ์ข้อมูลข่าวสารการรณรงค์ป้องกัน สร้างความรู้ แนวทางการปฏิบัติตนให้ถูกวิธี เบื้องต้นทำงานเชิงรุกแล้ว 60 จังหวัดกว่า 2 หมื่นชุมชนทั่วประเทศ
นางยุพา ทวีวัฒนะกิจบวร ปลัดกระทรวงวัฒนธรรม (วธ.) เป็นประธานการประชุมผู้บริหารสำนักงานปลัดกระทรวงวัฒนธรรม ครั้งที่ 1/2564 ผ่านระบบvideo conferenceไปยังสำนักงานวัฒนธรรมจังหวัดทั่วประเทศ โดยมี นายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหาร วัฒนธรรมจังหวัด เข้าร่วม
ปลัดวธ. กล่าวว่า ในสถานการณ์การระบาดของเชื้อไวรัสโคโรนา 2019 ขอให้บุคลากรของสำนักงานปลัดกระทรวงวัฒนธรรมและสำนักงานงานวัฒนธรรมจังหวัดทั่วประเทศ ปฏิบัติดังนี้ 1.การดำเนินโครงการ/กิจกรรมให้ปฏิบัติตามมาตรการของศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) และมาตรการของจังหวัดอย่างเคร่งครัด2.จัดมาตรการป้องกันในสถานที่ทำการและดูแลบุคลากร หากพบผู้ที่มีความเสี่ยง มีประวัติเดินทางไปในพื้นที่เสี่ยง หรือสัมผัสกับผู้ที่มีความเสี่ยง ขอให้ดำเนินการตามมาตรการของ ศบค.และจังหวัด 3.หากมีเหตุการณ์ใดๆเกิดขึ้นขอให้มีการรายงานมายังส่วนกลางโดยตรง 4.พิจารณาให้บุคลากรทำงานที่บ้านWork From Homeทั้งนี้ ขอให้บุคลากรทั้งหมดมีการปรับตัวทำงานออนไลน์ โดยกิจกรรม โครงการต่างๆ ให้มีลักษณะฟื้นฟูคุณภาพชีวิตของประชาชนหลังสถานการณ์โควิด-19 เป็นไปตามนโยบายของรัฐบาล นายกรัฐมนตรี รัฐมนตรีว่าการกระทรวงวัฒนธรรม พร้อมกับมีการรายงานต่อรัฐมนตรีว่าการกระทรวงวัฒนธรรม ปลัดกระทรวงวัฒนธรรมเป็นระยะ
ปลัด วธ. กล่าวต่อไปว่า สำหรับการป้องกันเฝ้าระวังและควบคุมโรคติดเชื้อไวรัสโควิด-19 โดยใช้เครือข่ายชุมชนคุณธรรมขับเคลื่อนด้วยพลังบวรหรือภาคีเครือข่ายอื่นๆทางสำนักงานปลัดกระทรวงวัฒนธรรม โดยกองตรวจราชการ ได้มีหนังสือขอความร่วมมือจากสำนักงานวัฒนธรรมจังหวัดทุกจังหวัด ได้เฝ้าระวัง ป้องกัน และควบคุมโรคติดเชื้อไวรัสโควิด-19 โดยใช้เครือข่ายทางวัฒนธรรม และภาคีเครือข่ายอื่นๆ ดำเนินการปฏิบัติตามแนวทาง ดังต่อไปนี้1.การปฏิบัติงาน และการจัดกิจกรรมทางศาสนา ศิลปะและวัฒนธรรมต่างๆ ในจังหวัด ขอให้สำนักงานวัฒนธรรมจังหวัด ดำเนินการตามมาตรการของรัฐบาล และคำสั่งคณะกรรมการโรคติดต่อของจังหวัดในการป้องกันเฝ้าระวังและควบคุมโรคติดเชื้อไวรัสโควิด-19 อย่างเคร่งครัด2. จัดทำสื่อวีดิทัศน์ คลิปวีดิโอ หรืออินโฟกราฟิก ในการประชาสัมพันธ์ข้อมูลข่าวสารรณรงค์ป้องกัน สร้างความรู้ แนวทางการปฏิบัติตนให้ถูกวิธี เมื่ออยู่ในพื้นที่เสี่ยง โดยอาศัยการบูรณาการกับหน่วยงานภาครัฐ เอกชน
ทั้งนี้ ให้มีการรายงานให้กองตรวจราชการทราบ ทุกวันศุกร์ของสัปดาห์ โดยเริ่มรายงานมาตั้งแต่วันศุกร์ที่ 25 ธันวาคม 2563ที่ผ่านมา มีผลการดำเนินงาน ณ วันที่ 1 มกราคม 2564 ดังนี้ จังหวัดที่ส่งรายงาน 60 จังหวัด ได้มีการสร้างการรับรู้ (COVID-19) แก่ประชาชนจำนวนการเผยแพร่ 807 ครั้ง21,616 ชุมชน ช่องทางการประชาสัมพันธ์ 170 ช่องทาง การผลิตสื่อเผยแพร่ประชาสัมพันธ์เรื่องCOVID-19คลิปวิดีโอ 32 ชิ้นอินโฟกราฟิก 323 ชิ้น แผ่นพับและอื่นๆ เป็นต้น
.........................
วันพฤหัสบดีที่ 7 มกราคม 2564
โฆษกรัฐบาลเผย รัฐบาลเตรียมวัคซีนปี 64 สำหรับคนไทย 33 ล้านคน พร้อมเจรจานำเข้าเพิ่มเติมอีกจำนวน 35 ล้านโดส
โฆษกรัฐบาลเผย รัฐบาลเตรียมวัคซีนปี 64 สำหรับคนไทย 33 ล้านคน พร้อมเจรจานำเข้าเพิ่มเติมอีกจำนวน 35 ล้านโดส
วันนี้ (7 ม.ค. 64) เวลา 14.00 น. ณ ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรี กล่าวถึงเป้าหมายในการจัดหาวัคซีนของรัฐบาลในปี 2564 อย่างน้อยร้อยละ 50 ของประชากรไทย ครอบคลุมประชาชนกว่า 33 ล้านคน เพื่อให้เกิดประสิทธิภาพสูงสุด โดยในเดือนกุมภาพันธ์จะมีการนำเข้าวัคซีนจากบริษัทจีน จำนวน 200,000 โดส กลุ่มแรกที่จะได้รับคือ บุคลากรทางการแพทย์ สาธารณสุข อสม. และพื้นที่ควบคุมสูงสุด 28 จังหวัด ผู้สูงอายุ 60 ปีขึ้นไป และผู้ที่มีโรคประจำตัว จะมีเพิ่มเติมอีก 800,000 โดส ในเดือนมีนาคม ซึ่งจะแบ่งฉีดให้กลุ่มผู้ได้รับวัคซีนโดสแรกจนครบ 2 โดสต่อคน และในเดือนเมษายนจะมีเพิ่มเติมอีก 1,000,000 โดส ทั้งนี้ วัคซีนดังกล่าวจะต้องได้รับอนุญาตให้ขึ้นทะเบียนผ่านองค์การอาหารและยาของประเทศจีนและประเทศไทยเช่นเดียวกัน
โฆษกประจำสำนักนายกรัฐมนตรียังเผยถึงวัคซีนที่ได้จองซื้อล่วงหน้าตามสัญญาบริษัท แอสตร้าเซนเนก้า สหราชอาณาจักร จำกัด จำนวน 26 ล้านโดส จะเป็นการผลิตภายในประเทศหลังจากมีการเตรียมความพร้อมด้านโรงงาน วัสดุ ครุภัณฑ์ ผ่านบริษัทสยามไบโอไซเอนซ์ จำกัด ซึ่งผ่านขั้นตอนการทดสอบเพื่อให้ได้วัคซีนที่มีคุณภาพเทียบเท่ามาตรฐานกลางซึ่งเป็นมาตรฐานเดียวกันกับโรงงานผลิตทั่วโลก ภายใต้บริษัท แอสตร้าเซนเนก้า สหราชอาณาจักร จำกัด คือ จะต้องมีการทดสอบต่อเนื่อง 5 รอบการผลิต แต่ละรอบจะผลิตห่างกัน 2 สัปดาห์ ใช้เวลาทั้งหมด 120 วัน แบ่งเป็นการผลิต 60 วัน และการตรวจสอบวิเคราะห์คุณภาพ 60 วัน ซึ่งในรอบแรกได้ทำการผลิตเมื่อวันที่ 26 ธันวาคมที่ผ่านมา และกำลังดำเนินการผลิตต่อในรอบสอง เมื่อผลิตครบ 5 รอบ จะนำผลดำเนินการยื่นต่อสำนักงานคณะกรรมการองค์การอาหารและยาเพื่อพิจารณาอนุมัติ คาดว่าจะสำเร็จภายในเดือนพฤษภาคม ขณะเดียวกัน นายกรัฐมนตรียังได้ดำเนินการเจรจาเพื่อนำเข้าวัคซีนเพิ่มเติมอีกจำนวน 35 ล้านโดส
นอกจากนี้ โฆษกประจำสำนักนายกรัฐมนตรียังย้ำอีกว่า รัฐบาลให้ความสำคัญกับมาตรการด้านเศรษฐกิจควบคู่กับด้านสาธารณสุข โดยมอบหมายหน่วยงานที่เกี่ยวข้องได้ติดตามสถานการณ์เศรษฐกิจอย่างใกล้ชิด ซึ่งกระทรวงการคลังได้ชี้แจงเพิ่มเติมถึงจำนวนเงินของภาครัฐ ทั้งในส่วนเงินงบประมาณรายจ่ายประจำปี 2564 งบกลาง รายการเงินสำรองจ่ายเพื่อกรณีฉุกเฉินหรือจำเป็น และรายการค่าใช้จ่ายในการบรรเทาหรือแก้ไขปัญหาและเยียวยาผู้ได้รับผลกระทบจากการระบาดของโควิด-19 จำนวนกว่า 1.39 แสนล้านบาท เงินกู้ตามพระราชกำหนดให้อำนาจกระทรวงการคลังกู้เงินเพื่อแก้ปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 ในส่วนที่เหลืออีกจำนวน 4.7 แสนล้านบาท และงบลงทุนรัฐวิสาหกิจประจำปีงบประมาณ 2564 จำนวน 2.9 แสนล้านบาท ที่จะสามารถดูแลขับเคลื่อนเศรษฐกิจไทยต่อไปได้ ทั้งนี้ ขอให้ความมั่นใจว่า พื้นฐานเศรษฐกิจไทย ทั้งภาคการเงิน การคลังยังเข้มแข็ง และพร้อมเยียวยาฟื้นฟูเศรษฐกิจไทย
............................................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 7 มกราคม 2564
ออมสิน ออกมาตรการเร่งด่วน ช่วยเหลือลูกค้าในพื้นที่สีแดง 28 จังหวัด บรรเทาความเดือดร้อนจากสถานการณ์ COVID-19 ระบาดระลอกใหม่
ธนาคารออมสินเร่งออกมาตรการด่วนช่วยเหลือลูกค้าสินเชื่อของธนาคาร จำนวนกว่า 1.9 ล้านราย ในพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด โดยให้ลูกค้าที่ได้รับผลกระทบจากสถานการณ์การแพร่ระบาดของไวรัส COVID-19 ระลอกใหม่
ธนาคารออมสินเร่งออกมาตรการด่วนช่วยเหลือลูกค้าสินเชื่อของธนาคาร จำนวนกว่า 1.9 ล้านราย ในพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด โดยให้ลูกค้าที่ได้รับผลกระทบจากสถานการณ์การแพร่ระบาดของไวรัส COVID-19 ระลอกใหม่ สามารถเข้ามาตรการพักชำระเงินต้น ลดการจ่ายดอกเบี้ยเงินกู้ได้ ระยะเวลามาตรการ 3 - 6 เดือน เริ่มเปิดให้ลงทะเบียนในวันศุกร์ที่ 8 มกราคม 2564 นี้
นายวิทัย รัตนากร ผู้อำนวยการธนาคารออมสิน เปิดเผยว่า ลูกค้าของธนาคารออมสินในพื้นที่จังหวัด ที่กำหนดเป็นพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด หรือพื้นที่สีแดง ตามคำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 สามารถลงทะเบียนเข้ามาตรการช่วยเหลือลูกค้าธนาคารที่เดือดร้อนได้รับผลกระทบจากสถานการณ์การแพร่ระบาดระลอกใหม่ที่กำลังเกิดขึ้นอยู่ขณะนี้ได้ โดยธนาคารจะพิจารณาให้ลูกค้าสามารถขอพักชำระเงินต้นไว้ก่อน โดยจ่ายเฉพาะดอกเบี้ย หรือขอลดการจ่ายดอกเบี้ยบางส่วนได้ แล้วแต่กรณีขึ้นอยู่กับความหนักเบาของผลกระทบที่ได้รับ ซึ่งมาตรการครั้งนี้มีระยะเวลา 3 - 6 เดือน
"จากข้อมูลลูกค้าของธนาคารพบว่า ในพื้นที่ 28 จังหวัดมีลูกค้าสินเชื่อของธนาคารจำนวนกว่า 1.9 ล้านราย วงเงินสินเชื่อกว่า 670,000 ล้านบาท ซึ่งการระบาดระลอกใหม่และพื้นที่ดังกล่าว ถูกกำหนดเป็นพื้นที่ควบคุมสูงสุด คาดว่าจะมีลูกค้าจำนวนไม่น้อยที่ประสบปัญหาได้รับผลกระทบ ธนาคารจึงได้เร่งเปิดให้ลูกค้าลงทะเบียนแจ้งความประสงค์เข้ามาตรการช่วยเหลือผ่านเว็บไซต์ธนาคารออมสิน หลังจากนั้น เจ้าหน้าที่ธนาคารจะติดต่อกลับเพื่อดำเนินการในรายละเอียดต่อไป" นายวิทัย กล่าว
ทั้งนี้ ลูกค้าสินเชื่อธนาคารออมสินในพื้นที่จังหวัดที่กำหนดเป็นพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด สามารถลงทะเบียนเข้ามาตรการช่วยเหลือได้ที่เว็บไซต์ธนาคารออมสิน www.gsb.or.th พร้อมทั้งระบุข้อมูลส่วนบุคคลและข้อมูลการติดต่อให้ชัดเจนครบถ้วน เริ่มเปิดให้ลงทะเบียนในวันศุกร์ที่ 8 มกราคม 2564 นี้เป็นต้นไป โดยสามารถสอบถามรายละเอียดเพิ่มเติมได้ที่ Call Center ธนาคารออมสิน โทร.1115
https://www.gsb.or.th/news/gsbpr2/https://www.gsb.or.th/news/gsbpr2/
วันพฤหัสบดีที่ 7 มกราคม 2564
พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเจ้าหน้าที่สธ.
พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเพื่อเป็นกำลังใจแก่เจ้าหน้าที่กระทรวงสาธารณสุขในการควบคุมป้องกันโรคโควิด 19 และพระราชทานรถตรวจเชื้อชีวนิรภัยเพิ่มอีก 7 คัน ส่งลงพื้นที่เสี่ยง
พระบาทสมเด็จพระเจ้าอยู่หัวและสมเด็จพระราชินีฯ พระราชทานของเยี่ยมเพื่อเป็นกำลังใจแก่เจ้าหน้าที่กระทรวงสาธารณสุขในการควบคุมป้องกันโรคโควิด 19 และพระราชทานรถตรวจเชื้อชีวนิรภัยเพิ่มอีก 7 คัน ส่งลงพื้นที่เสี่ยง ปลัดกระทรวงสาธารณสุข ย้ำโรงพยาบาลสนามช่วยแยกผู้ติดเชื้อ ป้องกันการแพร่เชื้อต่อมีมาตรการเช่นเดียวกับโรงพยาบาล
วันนี้ (7 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงติดตามสถานการณ์โรคโควิด 19 อย่างใกล้ชิด มีความห่วงใยประชาชน และเจ้าหน้าที่ผู้ปฏิบัติงาน ได้พระราชทานของเยี่ยมให้แก่กระทรวงสาธารณสุข เพื่อเป็นขวัญและกำลังใจแก่บุคลากรทางการแพทย์ที่ดำเนินงานควบคุมป้องกันโรคโควิด 19 นำมาซึ่งความซาบซึ้งในพระมหากรุณาธิคุณ และพระราชทานรถเก็บตัวอย่างตรวจเชื้อชีวนิรภัยเพิ่มเติมอีก 7 คัน รวมเป็น 20 คัน ช่วยให้การตรวจหาเชื้อเชิงรุกในกลุ่มเสี่ยงทำได้อย่างรวดเร็ว และมีประสิทธิภาพยิ่งขึ้น
นายแพทย์เกียรติภูมิกล่าวต่อว่า สำหรับการจัดตั้งโรงพยาบาลสนามใน จ.สมุทรสาคร มีลักษณะเป็น Cohort Ward ดูแลผู้ติดเชื้อไม่มีอาการหรือมีอาการน้อย จากการค้นหาเชิงรุกและพบผู้ติดเชื้อจำนวนเพิ่มมากขึ้น ขณะนี้มีความต้องการอีกประมาณ 2-3 พันเตียง ทั้งนี้ ยืนยันว่าโรงพยาบาลสนามทุกแห่งดำเนินการตามมาตรฐานของกระทรวงสาธารณสุข มีความปลอดภัย เนื่องจากเชื้อโควิด 19 ติดต่อผ่านน้ำมูกน้ำลาย สามารถแพร่กระจายได้ในระยะ 2 - 5 เมตร การเว้นระยะห่างจึงมีความสำคัญ และจัดตั้งในบริเวณที่มีพื้นที่กว้างขวาง โปร่ง ห่างจากชุมชน และมีการจัดระบบต่างๆ ที่ได้มาตรฐานการป้องกันการแพร่กระจายเชื้อของโรงพยาบาล ทำให้ไม่แร่เพชื้อไปโดยกรมสนับสนุนบริการสุขภาพจะดูแลเรื่องโครงสร้างทางวิศวกรรม กรมอนามัยดูแลระบบสุขาภิบาลและอนามัยสิ่งแวดล้อมกรมควบคุมโรคดูแลระบบการควบคุมโรค กรมการแพทย์ดูแลรักษา โดยร่วมมือกับโรงเรียนแพทย์ (UHOSNET) ซึ่งขณะนี้ โรงพยาบาลรามาธิบดี และวชิรพยาบาลได้ส่งทีมมาช่วยที่โรงพยาบาลแล้ว โรงพยาบาลที่ต้องการความช่วยเหลือ รับการสนับสนุนเครื่องมือ ยา และเวชภัณฑ์ บุคลากรทางการแพทย์ ให้ประสานกรมการแพทย์และกรมสุขภาพจิต ส่งทีมเอ็มแคท ดูแลด้านจิตใจ รวมทั้งโรงพยาบาลในสังกัดกระทรวงสาธารณสุขได้มีการช่วยเหลือซึ่งกันและกัน
"การตั้งโรงพยาบาลสนามทุกแห่งมีความสำคัญมาก เนื่องจากเป็นการแยกกักตัวผู้ติดเชื้อ ป้องกันการแพร่เชื้อสำหรับสถานที่จัดตั้งนั้นทางจังหวัดจะเป็นผู้ดำเนินการ อาจขอใช้พื้นที่ของหน่วยงานรัฐอื่นหรือภาคเอกชนที่เห็นความสำคัญในเรื่องนี้ ส่วนการกักตัวผู้ติดเชื้อในโรงงาน (Factory Quarantine) ก็จะเข้าไปช่วยดูแลระบบต่างๆ ให้มีความปลอดภัย ทั้งการป้องกันการติดเชื้อ การส่งอาหารและน้ำ" นายแพทย์เกียรติภูมิกล่าว
******************************* 7 มกราคม 2563
**********************************
วันพฤหัสบดีที่ 7 มกราคม 2564
รมว.ดีอีเอสมั่นใจผลงานควบรวมประวัติศาสตร์  พร้อมชู NT รับภารกิจหนุนดิจิทัลภาครัฐและดูแลความมั่นคง
รมว.ดีอีเอสมั่นใจผลงานควบรวมประวัติศาสตร์  พร้อมชู NT รับภารกิจหนุนดิจิทัลภาครัฐและดูแลความมั่นคง
เมื่อวันที่7มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในการแถลงข่าวเปิดตัวบริษัทโทรคมนาคมแห่งชาติจำกัด(มหาชน) (National Telecom Public Company Limited : NT) โดยกล่าวย้ำว่า“ผมมีความตั้งใจที่จะสนับสนุนให้NTมีความแข็งแรงสามารถเป็นกลไกในการผลักดันนโยบายด้านดิจิทัลของภาครัฐในด้านต่างๆซึ่งเชื่อว่าจากศักยภาพขององค์กรที่ควบรวมทรัพยากรต่างๆร่วมกันทั้งสินทรัพย์โครงข่ายเทคโนโลยีบุคลากรที่มีอยู่จะสามารถรองรับและมีบทบาทในการช่วยขับเคลื่อนประเทศได้อย่างมีประสิทธิภาพ และสิ่งที่ผมยินดีอย่างยิ่งคือการควบรวมในครั้งนี้ เรายังสามารถดูแลพนักงานทุกคนได้เป็นอย่างดี ซึ่งจะส่งผลต่อกำลังใจและความมุ่งมั่นในการทำงานเพื่อให้บริการได้อย่างเต็มที่”ทั้งนี้รมว.ดีอีเอสมั่นใจผลงานควบรวมครั้งประวัติศาสตร์ พร้อมชูNTรับภารกิจหนุนดิจิทัลภาครัฐและดูแลความมั่นคงเชื่อมั่นประเทศลดการลงทุนซ้ำซ้อนและประชาชนได้รับประโยชน์เพิ่มชัดเจนทั้งนี้ภายในงานได้รับเกียรติจากหม่อมหลวงชโยทิตกฤดากร ประธานกรรมการNTและนาวาอากาศเอกสมศักดิ์ขาวสุวรรณ์รักษาการกรรมการผู้จัดการใหญ่NTนำคณะกรรมการผู้บริหารและพนักงานเข้าร่วมงานแถลงข่าวณห้องออดิทอเรียมสำนักงานใหญ่NTถนนแจ้งวัฒนะ
************
วันพฤหัสบดีที่ 7 มกราคม 2564
โฆษกรัฐบาลยืนยันไม่มีความผิด หากไม่ดาวน์โหลดแอปพลิเคชัน “หมอชนะ” สำหรับประชาชน 5 จังหวัดพื้นที่ควบคุมสูงสุดและเข้มงวด สามารถขอใบอนุญาตการเดินทางจากกำนัน ผู้ใหญ่บ้านในพื้นที่ได้
โฆษกรัฐบาลยืนยันไม่มีความผิด หากไม่ดาวน์โหลดแอปพลิเคชัน “หมอชนะ” สำหรับประชาชน 5 จังหวัดพื้นที่ควบคุมสูงสุดและเข้มงวด สามารถขอใบอนุญาตการเดินทางจากกำนัน ผู้ใหญ่บ้านในพื้นที่ได้
วันนี้ (7 ม.ค. 64) เวลา 14.00 น. ณ ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรีชี้แจงสื่อมวลชนเกี่ยวกับมาตรการควบคุมการเดินทางเข้า-ออกระหว่างพื้นที่จังหวัด โดยเฉพาะพื้นที่ควบคุมสูงสุด 28 จังหวัดและพื้นที่ควบคุมสูงสุดและเข้มงวด 5 จังหวัด ได้แก่ สมุทรสาคร ชลบุรี ระยอง จันทบุรี และตราด จะต้องแสดงหลักฐานการได้รับอนุญาตการเดินทางข้ามจังหวัดจากเจ้าหน้าที่ในท้องที่ภูมิลำเนาของผู้เดินทาง โดยสามารถขอหลักฐานใบอนุญาตการเดินทางได้จากพนักงานเจ้าหน้าที่ที่เกี่ยวข้องหรือเจ้าหน้าที่ฝ่ายปกครองในพื้นที่ตนเอง เช่น กำนัน ผู้ใหญ่บ้าน ซึ่งไม่จำเป็นที่จะต้องเดินไปทางไปอำเภอหรือศาลากลางจังหวัด ทั้งนี้ เพื่ออำนวยความสะดวกแก่ประชาชนให้มากยิ่งขึ้น สำหรับพื้นที่อื่น ๆ คณะกรรมการโรคติดต่อประจำจังหวัดสามารถพิจารณากำหนดมาตรการเพิ่มเติมได้ตามความเหมาะสม ทั้งนี้ ขอความร่วมมือให้ประชาชนหลีกเลี่ยงการเดินทางข้ามจังหวัดหากไม่มีเหตุจำเป็น รวมทั้งขอความร่วมมือให้มีการ Work From Home ทั้งในหน่วยงานภาครัฐและภาคเอกชนด้วย
โฆษกประจำสำนักนายกรัฐมนตรียังชี้แจงถึงกรณีการติดตั้งแอปพลิเคชัน “หมอชนะ” เพื่ออำนวยความสะดวกให้ประชาชนในการตรวจสอบ ติดตาม ดูแล เมื่อมีการเดินทางไปยังที่ต่าง ๆ อย่างไรก็ตาม หากไม่สะดวกที่จะติดตั้งแอปพลิเคชัน “หมอชนะ” ก็สามารถจดบันทึกหรือชี้แจงแผนการเดินทางต่อเจ้าหน้าที่ตามด่านตรวจคัดกรองได้ อย่างไรก็ตาม หากพบว่ามีการปิดบังข้อมูลโดยเจตนาหรือหลีกเลี่ยงในการชี้แจงข้อเท็จจริง ที่อาจก่อให้เกิดการแพร่ระบาดของเชื้อไวรัสโควิด-19 จะถือว่าเป็นความผิด
โฆษกประจำสำนักนายกรัฐมนตรีกล่าวว่า การใช้เทคโนโลยีแอปพลิเคชัน “หมอชนะ” ทำให้ปัจจุบันการติดตาม Timeline การเดินทางของผู้ป่วยติดเชื้อไวรัสโควิด-19 มีความสะดวกรวดเร็วมากยิ่งขึ้น ดังนั้น จึงอยากให้ประชาชนดาวน์โหลดแอปพลิเคชัน “หมอชนะ” เพื่อจะได้รับข้อมูลโดยตรงหากเดินทางไปยังพื้นที่เสี่ยง พร้อมยืนยันว่า หากไม่มีการดาวน์โหลดติดตั้งแอปพลิเคชัน ไม่มีความผิด แต่อาจเกิดความยากลำบากในการตรวจสอบประวัติเดินทาง รวมทั้ง ยังจะไม่มีการละเมิดข้อมูลสิทธิส่วนบุคคลเนื่องจากกระทรวงดิจิทัลเพื่อเศรษฐกิจและสังคมจะมีการลบข้อมูลภายในระยะเวลาที่กำหนดด้วย
......................
กลุ่มประชาสัมพันธ์และเผยแพร่ สำนักโฆษก